kardosdrur/scandi-wiki huggingface dataset:
Kohvede

Kohvede (Melampyrum) er en slægt med ca. 15 arter, der er udbredt i Europa, Asien og Nordamerika. Arterne er halvsnyltere på andre planter (ofte græsser, men kan dog overleve uden at snylte. Det er énårige planter med en glat eller let behåret stængel, der er firkantet i tværsnit. Bladene er modsatte og lancetformede med hel rand. De nederste blade kan dog have nogle få, sylformede tænder. Blomsterne er samlet i tætte aks, og bægeret er 4-delt, mens kronen er en typisk læbekrone. De øverste blade fungerer som støtteblade, der kan være farvede i rødt eller blåt. Her omtales kun de arter, som er vildtvoksende i Danmark.

Arterne angribes af to rustsvampe: Coleosporium tussilaginis (mellemvært: fyr) og Puccinia nemoralis (mellemvært: blåtop). Desuden angribes de af forskellige meldugsvampe, som f.eks. Sphaerotheca humuli, men disse angribes omvendt af hyperparasittiske svampe af slægten Ampelomyces. Desuden angribes Kohvede af bladlusen Macrosiphum melampyri.

Kohvede har symbiose med de såkaldte "arbuskulære mykorrhizasvampe".

 Agerkohvede (Melampyrum arvense)
 Blåtoppet kohvede (Melampyrum nemorosum)
 Almindelig kohvede (Melampyrum pratense)
 Skovkohvede (Melampyrum sylvaticum)
 Kantet kohvede (Melampyrum cristatum)

 Melampyrum barbatum
 Melampyrum klebelsbergianum
 Melampyrum laxum
 Melampyrum lineare
 Melampyrum polonicum
 Melampyrum roseum
 Melampyrum setaceum
 Melampyrum subalpinum
Masret ved

Masur eller masret ved (låneord fra tysk Maser = "knude", heraf Maserung = "åretegning") er det fænomen, at veddet hos bestemte individer af nogle træarter er præget af et flammet eller forvredet årringsmønster. De ægte masurtræer er altså træer, som har en arvelig fejl, der betyder, at årringene anbringes forkert. Det er dette, der fremkalder den særprægede vedstruktur.

Masret ved findes især hos Vorte-Birk, men ses også af og til hos Storbladet Elm og Spids-Løn samt (omend sjældent) hos Skovfyr. Knolde og udvækster med masret ved kan derimod dannes hos næsten alle arter. Velkendt er f.eks. rodknoldene af Træ-Lyng, der forarbejdes til pibehoveder under navnet "bruyèrerod".

Man kender til skåle og bægre fremstillet i masret ved i Vestergötland fra det 16. århundrede. I dag dyrker man podede kloner af masret Vorte-Birk, sådan at efterspørgslen efter dette særprægede materiale kan efterkommes.

Eksternt link
 Skov- og naturstyrelsen: Masurdannelse

Materialer
Sløjd
Aktstykke

Aktstykke er inden for dansk finanspolitik betegnelsen for en bevillingsansøgning fra en minister til Folketingets Finansudvalg. En tiltrådt bevillingsansøgning betegnes akt.

Kilder 
 Aktstykker siden folketingsåret 1995/96
 

Forvaltningsret
Davindelinden

Davindelinden er et lindetræ, som er plantet i den fynske landsby, Davinde, da byjorden var udskiftet i 1816. Beboerne ønskede at fastholde skikken med et bystævne og opstillede flere sten rundt om det nyplantede træ. Træet bliver endnu i dag klippet af byens borgere på Sankthansaften den 23. juni for at bevare den valgte, kuplede form.

Se også
 Sommersolhverv
 Ting

Eksternt link
 Fynske bystævner 

Navngivne træer i Danmark
Odense Kommunes geografi
Krøyerkugler

Krøyerkugler, som er opkaldt efter ingeniøren Karl Krøyer, er betegnelsen for nogle små kugler med mikrocellestruktur fremstillet af en særlig skumplasttype.

Baggrunden var, at Krøyers virksomhed hævede et fragtskib, som var sunket med ca. 5.000 får i 1964 i Kuwaits havn. Til det brugte han skumplastkugler som opdriftsmiddel (Styropor), der få årtier forinden var opfundet af BASF i Tyskland.

Begivenheden fik navnlig i Danmark megen medieomtale og efterhånden blev disse særlige kugler betegnede som "Krøyerkugler". Materialet til kuglerne er siden udviklet til at være velegnet til mange andre formål som for eksempel indenfor bl.a. boligindretning og sundhedssektoren.

Med basis i plastmaterialet EPS (ekspanderet polystyren) dækker navnet Krøyerkugler over et højmolekylært polystyrenplast, der har gennemgået en ekspansionsproces under indflydelse af pentan. Efterfølgende "Coating" og varmebehandling og en speciel hærdeproces gør at Krøyerkuglerne får stor mekanisk styrke, formstabilitet og gode langtidsegenskaber ved dynamisk anvendelse.

Krøyerkuglernes store slid- og trykstyrke som er meget vigtige parametre for kvalitetsniveauet distancerer dem fra andre kugler som fx isoleringskugler, der er lette, indeholder flammehæmmere og kun beregnet til statisk brug. Desuden gør Krøyerkuglernes unikke former og overflader sammen med størrelsesfordelingen at det fyldte krøyermøbel får en behagelig pasform under brug.

I dag anvendes Krøyerkugler med størrelser fra 1 mm til 5 mm, i særlige tilfælde 15 mm, som fyld i ammepuder, sækkestole, Bean Bags, designermøbler, hundepuder, Fix Cushions og som terapihjælpemidler.

Referencer

Eksterne henvisninger 
 Krøyerkugler  – fremstilling, anvendelse og beskrivelse af Krøyerkugler

Teknik
Plast
Dan Castellaneta

Dan Castellaneta (født 29. oktober 1957) er en amerikansk skuespiller. Han er specielt kendt for at lægge stemme til tv-figuren Homer Simpson, samt en række andre figurer fra The Simpsons. Han lægger også stemme til Genie i den amerikanske version af tv-serien, der efterfølger Disneyfilmen Aladdin. Han har desuden en rolle i filmen "Jagten På Lykke" med Will Smith, hvor han spiller Smiths læremester

Dan Castellaneta har også udgivet to album: musikalbummet Two Lips, som udkom den 22. februar 2000, og comedyalbummet I Am Not Homer, som udkom den 23. april 2002. Begge album blev udgivet gennem pladeselskabet Oglio Records.

Eksterne henvisninger 

 

Skuespillere fra Illinois
Stemmer i The Simpsons
Tegnefilmsdubbere fra USA
Lola Baidel

Lola Baidel (født 26. marts 1951) er en dansk forfatter og digter.

Bibliografi 
 Du skal passe din have, (1979) 
 Og søndagsbørn gav lov, (1981) 
 En sagte raslen, (1978) 
 Kun noget levende, (1977) 
 Små hop på stedet, (1983) 
 The Mistress of Laughter (1983) 
 Døren er åben, (1984) 
 Sløjfer, (1987) 
 Du kan sagtens klare dig uden en mand – men ikke uden en vaskemaskine, (1997)  
 Som sendt fra himlen, (2001) 
 Uden videre, (2015)

Eksterne henvisninger 
 

Digtere fra Danmark
Dansksprogede forfattere fra Danmark
Personer i Kraks Blå Bog
Helsingørkanalen

Helsingørkanalen var en græsrodslokalradio drevet af frivillige, der startede i 1986. Kanalen var reklamefri. Der sendtes torsdag til søndag, hovedsageligt i aftentimerne. 10-12 redaktioner udfyldte sendefladen.

Af økonomiske årsager valgte bestyrelsen at lukke stationen med virkning fra 30/6-2012.

Helsingørkanalen var en del af "paraplyorganisationen" Radio Helsingør på frekvensen FM 92,8 MHz.

Kanalen havde til huse på Lundegade 17 i Helsingør.

Ekstern henvisning 
 Radio Helsingør, Paraplyorganisationens egen side.

Radiokanaler fra Danmark
Etableret i 1986
Jørgen Kleener

Jørgen Kleener (født 21. september 1943 på Frederiksberg) er en dansk øjenlæge og tidligere formand for Danmarks Radios bestyrelse.

Fra 1974 til 1987 var Jørgen Kleener medlem af Radiorådet, først som formand i fire år, så som næstformand i fire år og endelig som menigt medlem. I 2002 blev Kleener formand for DR's bestyrelse. Denne post forlod han 11. oktober 2004. Kleener fortæller herom:
"Byggeriet af DR byen krævede sine ofre efter at budgettet skred.
Generaldirektøren  blev afskediget. Og for at undgå, at DR blev politisk kastebold i den anledning blev der søgt opbakning bag fyringen. Det var der. Underhåndsaftalen med Mogens Lykketoft gik dog galt. Lykketoft ville gerne have en direkte kontakt. Det fik han. Men vi glemte at aftale,  hvad vi svarede , såfremt nogen spurgte. Derfor måtte jeg benægte  aftalens eksistens,  da jeg blev spurgt af TV-Avisen. Lykketoft bekræftede den. Det betød omgående exit fra DR. Jeg havde ikke talt sandt."

Jørgen Kleener var fra 1975 til 1987 medlem af Venstres hovedbestyrelse, medlem af Mediekommissionen 1980 til 1982, formand for Det Danske Filminstitut fra 1987 til 1993, formand for Hovedstadens Røde Kors fra 1996 til 1998, medlem af Dansk Røde Kors' styrelse fra 1996 til 2001, medlem af Sofieskolens bestyrelse 2007 –2011, medlem af Menighedsrådet for Sankt Nicolai Kirke, Rønne 2012- 2013 og medlem af bestyrelsen i "Foreningen til fremskaffelse af boliger til ældre og enlige" samt denne forenings byggefond 2017.

Jørgen Kleener blev cand.med. på Københavns Universitet i 1970. Han blev speciallæge i øjensygdomme 1980 og drev egen øjelægepraksis i Roskilde fra 1983 til 2008.

Jørgen Kleener var formand for Foreningen af Yngre Læger fra 1971 til 1973, formand for danske øjenlægers organisation 1991. Han har desuden været medlem af bestyrelsen for Lægernes Pensionskasse og Foreningen af Speciallæger. I 1978 blev han Ridder af Dannebrog.

 

Erhvervsfolk fra Danmark
Riddere af Dannebrog
Oftalmologer fra Danmark
Politikere fra Venstre
Foreningsformænd fra Danmark
Medlemmer af DRs bestyrelse (tidligere Radiorådet)
Personer i Kraks Blå Bog
Personer fra Frederiksberg
Tommy Tee

Tommy Flåten (født 18. december 1971 i Oslo), bedst kendt under kunstnernavnet Tommy Tee, er en norsk DJ, graffitimaler og producent. Han ejer pladeselskabet Tee Productions, som udgiver album af Diaz, Warlocks , Opaque , Son of Light , Gatas Parlament og A-Lee. 

Tee udgav i 1988 sit første album, Bonds, beats and beliefs. I 2004 kom To Legender Utan Penger, et album han lavede sammen med Ken Ring. Tees tredje album er Tommy Tycker Om Mej hvor blandt andet Noora, Son of Light, Loudmouf Choir, Diaz, Timbuktu, Madcon, Warlocks og A-Lee medvirker. 

Tommy Tee er mest kendt for sit arbejde med Diaz. De har sammen høstet gode anmeldelser for deres USA-lancering i 2000. Diaz’s album 2050 blev rost i Billboard Magazine. Tommy Tee har sit eget radioshow på NRK P3, «NRS» eller «National Rap Show» som i 2007 er inde i sit 12. år.

Diskografi

Albums 
 Bonds Beats and Beliefs (1998)
 T.P. Allstars: Norske Byggeklosser (1999) (with other Tee artists)
 2 Legender utan Penger with Ken Ring (2004)
 Tommy Tycker Om Mej (2005)
 No Studio No Time – The Wait (2007)
 Studio Time (2009)
 Musikk Ække Viktig (2013)

Singler 
 Takin Ova (1998)
 Crossing Borders (1999)
 International Connects (1999)
 Day by Day (1999)
 World Renown (2000)
 What's Your Name (2002)
 BB Berättelsen (2004) with Ken Ring
 Gimme Dat (2007) with Stat Quo and Rah Digga

Gimme Dat er tilgængelig som gratis download på Tommy Tee's officielle website.

Albums af andre artister 
 Standards by Helén Eriksen (1996)
 Lovevirgin by Helén Eriksen (1998)
 Deep Green by N-Light-N (1998)
 Mic Knights by Warlocks (1998) [as Father Blanco]
 2050 by Diaz (2000)
 Gourmet Garbage by Opaque (2001)

Eksterne henvisninger 
 Miclex sin artikkel om Tommy Tee
 Tommy Tee på Myspace

Malere fra Norge
Dj's fra Norge
Hiphop
Adenom

Adenom er betegnelsen for en godartet (benign) svulst/tumor, der er dannet af epitelet i en kirtel. Adenomer vil ofte stadig producere hormoner hvis de er udgået fra en endokrin kirtel.

Adenomer er per definition ikke invasive – de kan ikke vokse ind i det omgivende væv – og følgelig kan de heller ikke danne metastaser. I nogle tilfælde kan et adenom dog udvikle sig til et malignt adenokarcinom (kræft).

Se også 
 Karcinom
 Sarcom

Endokrine sygdomme
Tumor
Adenokarcinom

Adenokarcinomer er, i modsætning til adenomer, ondartede (maligne) svulster/tumorer udgående fra kirtelvæv.

Afhængigt af kræftcellernes differentieringsgrad, vil de i større eller mindre grad have mistet deres evne til at producere de oprindelige kirtelprodukter.

Adenokarcinomer har, som andre karcinomer, tendens til at sprede sig via lymfesystemet og først senere via blodet. Adenokarcinomer udgår hyppigt fra bryst, prostata, lunger, tarme, mavesæk, og i mindre grad fra alle andre steder i kroppen, hvor der findes kirtelceller.

Se også 
 Karcinom
 Sarcom
 Adenom
 Tumor

Kræft
Tumor
Will Ferrell

John "Will" William Ferrell (født 16. juli 1967 i Irvine, Californien, USA) er en amerikansk skuespiller og komiker. Ferrell begyndte sin kariere i Saturday Night Live (1995) hvor han udførte komiske imitationer af blandt andre George W. Bush. Efter det har han udviklet sig til en af USA's mest succesrige komikere og har medvirket i utallige komediefilm. Han er kendt fra hvad medierne kalder Frat Pack-banden sammen med Jack Black, Ben Stiller, Vince Vaughn, Owen Wilson, og Luke Wilson.

Ferrell giftede sig i august 2000 med den svenske skuespiller Viveca Paulin og de har sammen tre børn.

Filmografi 
 2014 - The Lego Movie (stemme til Director/Dictator)
 2014 - Anchorman 2: Fortsat flimmer på skærmen
 2012 - The Campaign
 2010 – Megamind
 2009 – Land of the Lost
 2008 – Step Brothers
 2008 – Semi-Pro
 2007 – Blades of Glory
 2006 – Talladega Nights: The Ballad of Ricky Bobby
 2006 – Stranger than Fiction
 2005 – The Producers
 2005 – Wedding Crashers
 2005 – Kicking & Screaming
 2005 – Bewitched
 2005 – Melinda and Melinda 
 2004 – Starsky & Hutch
 2004 – Anchorman: The Legend of Ron Burgundy
 2003 – Elf
 2003 – Old School
 2001 – Zoolander
 1998 – A Night at the Roxbury
 1997 - Austin Powers
2020 - Eurovision Song Contest: The Story of Fire Saga

Eksterne henvisninger 

 

Skuespillere fra Californien
Komikere fra USA
Personer fra Californien
Vince Vaughn

Vincent Anthony Vaughn (født 28. marts 1970) er en amerikansk skuespiller. Han er mest kendt fra filmene Dodgeball: A True Underdog Story og Wedding Crashers.

Filmografi

Eksterne henvisninger 

 

Skuespillere fra USA
Epitel

Epitel er en gruppe højt specialiserede celler, der beklæder alle kroppens ydre og indre overflader; desuden dannes alle kroppens kirtler af epitel. Ved exokrine kirtler vokser en celleklump ind fra overfladen og udvider sig dybere ind, idet forbindelsen til overfladen bliver bevaret, så kirtlen kan udskille sit produkt – fx spyt. Hos de endokrine kirtler – de hormonproducerende – forsvinder udførselsgangen, og kirtlen udskiller sit produkt til blodet.

Oprindelse 
Epitel nedstammer fra alle tre kimblade – ektoderm, mesoderm og endoderm

Kilder og henvisninger

 Epithelceller  på medicin.wiki

Histologi
Mikrobiologi
Paula Abdul

Paula Julie Abdul (født 19. juni 1962 i Van Nuys, Californien, USA) er en amerikansk sanger, danser, koreograf, tv-personlighed og skuespiller.

Paula Abdul fik sit gennembrud med singlen «Straight Up» i 1988. Hun giftede sig med skuespilleren Emilio Estevez den 29. april 1992, og de blev skilt i maj 1993. Hun har fået en stjerne i Hollywood Walk of Fame.

Hun har tidligere været ét af jurymedlemmerne i American Idol.

Noter

Eksterne henvisninger 
 Paula Abdul på Internet Name Database 
 

Sangere fra USA
Hollywood Walk of Fame
Tv-producenter fra USA
X Factor-dommere
Skuespillere fra Californien
Wedding Crashers

Wedding Crashers er en amerikansk komediefilm fra 2005, instrueret af David Dobkin. I filmen medvirker Owen Wilson og Vince Vaughn, med Christopher Walken, Rachel McAdams, Isla Lang Fisher, Jane Seymour og Bradley Cooper. Filmen fik premiere i de nordamerikanske biografer 15. juli 2005 og DVD'en blev udgivet den 3. januar 2006.

Medvirkende 
 Owen Wilson – John Beckwith
 Vince Vaughn – Jeremy Grey
 Christopher Walken – Sekreterare Cleary
 Rachel McAdams – Claire Cleary
 Isla Lang Fisher – Gloria Cleary
 Jane Seymour – Kathleen Cleary
 Ellen Albertini Dow – Farmor Mary Cleary
 Keir O'Donnell – Todd Cleary

Undertitler 
 Hide your bridesmaids.
 Life's a party. Crash it.

Eksterne henvisninger 
 

Amerikanske film fra 2005
Komediefilm fra USA
Nordom

Nordom er den skandinaviske studieforening ved Amsterdams Universitet i Nederlandene.

Nordom blev stiftet 1. januar 2000. Målet er at studerende kan lære hinanden at kende på en uformel og sjov måde. Derfor organiserer foreningen bl.a. filmaftener og forelæsninger. Til jul holdes det såkaldte Julebord, Sankt Hans fejres med en picnic i en park. Desuden udgiver Nordom også sit eget blad, OmNorden, to gange om året.

Foreningen har næsten 100 medlemmer (2007).

Ekstern henvisning 
Nordoms hjemmeside 

Foreninger fra Nederlandene
Etableret i 2000
Amsterdam
Viveca Paulin

Viveca Paulin (født 24. april 1969) er en svensk skuespillerinde, der giftede sig med den amerikanske komedie skuespiller Will Ferrell i august 2000.

Parret har sammen tre børn. Magnus Paulin Ferrell, født 7. marts 2004, Mattias Paulin Ferrell, født 30. december 2006 og Axel Paulin Ferrell, født 23. januar, 2010.

Paulin har optrådt i diverse små roller i både film og og i fjernsynet, inkluderende A Night at the Roxbury.

Eksterne henvisninger 
 

Skuespillere fra Sverige
Arthur Seyss-Inquart

Arthur Seyss-Inquart (født 22. juli 1892, død 16. oktober 1946) var østrigsk-tysk jurist og gjorde karriere i det nazistiske Tyskland. Dømt og henrettet ved krigsforbryderdomstolen i Nürnberg.

Han var født i Østrig og fik en juridisk uddannelse. Han blev i 1931 medlem af det østrigske, nationalsocialistiske parti, som stod det tyske moderparti nær. Efter tysk pres blev han i 1938 indenrigsminister i den østrigske regering og snart efter regeringschef, den sidste før Anschluss, indlemmelsen af Østrig i det 3. rige. Fra 1939 til 1945 var han tysk rigsminister uden portefølje. 

Maj 1940 blev Seyss-Inquart rigskommissær i det besatte Holland. Han var ansvarlig for deportationen af over 100.000 hollandske jøder til udryddelseslejrene, indførelsen af tvangsarbejde og talrige henrettelser.

I 1946 blev Seyss-Inquart af krigsforbryderdomstolen i Nürnberg kendt skyldig i krigsforbrydelser og hængt.

Eksterne henvisninger 

Kabinet Goebbels
Nazister fra Tyskland
Krigsforbrydere
Holocaust
Personer henrettet ved hængning
Frances Marion

Frances Marion (født Marion Benson Owens den 18. november 1888, død 12. maj 1973) var en amerikansk journalist, forfatter og filmmanuskriptforfatter der ofte nævnes som den mest kendte kvindelige filmmanuskriptforfatter i det 20. århundrede.

Hun blev født i San Francisco, Californien og arbejde som journalist og som oversøisk som krigskorrespondent under anden verdenskrig. På hendes vej hjem flyttede hun til Los Angeles og blev hyret som skriveassistent af "Lois Weber Productions", et filmselskab ejet og drevet af den kvindelige filminstruktør Lois Weber. 

Som Frances Marion skrev hun mange manuskripter til skuespilleren/filmskaberen Mary Pickford, inklusiv Rebecca of Sunnybrook Farm og The Poor Little Rich Girl. Hun var den første kvinde til at vinde en Oscar for bedste filmatisering i 1930 for filmen The Big House. Hun modtog en oscar for bedste historie for The Champ i 1932. Hun blev krediteret for at skrive 300 manuskripter og producere over 130 film.

Eksterne henvisninger 
 

Oscar for bedste filmatisering
Journalister fra USA
Personer fra Californien
Oscar for bedste historie
Manuskriptforfattere fra USA
Caspar Phillipson

Caspar Phillipson (født 13. januar 1971 i København) er en dansk skuespiller, mest kendt for sit optræden på den danske teaterscene i stykker som Les Misérables, Et juleeventyr, West Side Story, Elsk mig i nat og Lyset over Skagen.

Baggrund 
Caspar opvoksede i en intellektuel familie, hvor hans far Robert Phillipson var lektor i engelsk ved Roskilde Universitet og hans stedmor Tove Skutnabb-Kangas var internationalt kendt uafhængig forsker. På grund af Caspars engelske far voksede han op som tosproget. Hans biologiske mor er danske Helle-Vibeke Brinch.

Karriere 

Han blev færdiguddannet på Århus Teaters Skuespillerskole i 1995, og var tilknyttet teatret i 6 år. Han medvirkede i mange roller – blandt andet musicals som Les Misérables og Kameliadamen, samt i Hofskandalen af Bent Fabricius Bjerre på Ålborg Teater. I 2000 fik han Reumerts Talentpris. Han har desuden lagt stemme til flere tegnefilm, blandt andet som mangafiguren Son Gokū i animeen Dragon Ball Z, og i Turtles-filmen TMNT fra 2007. Han har senere optrådt som solist med DR Radiounderholdningsorkestret. 

I 2008 spillefilmsdebuterede han med filmen Flammen og Citronen instrueret af Ole Christian Madsen. I foråret 2010 spillede han en hovedrolle i musicalen "Et solstrejf i en vandpyt" om Jørgen og Grethe Ingmann i Glassalen i Tivoli.
I december 2010 spillede han hovedrollen Archibald Craven i musicalen The Secret Garden på Edinburgh Festival Theatre. Efter opførelserne i Edinburgh overføres forestillingen til Toronto i Canada, hvor den skal gå i 6 uger.

I 2022 deltog han i sæson 19 af Vild med dans, hvor han dansede med Malene Østergaard. Parret endte med at vinde sæsonen.

Medvirket i

Teaterstykker 
 Elsk mig i nat (Østre Gasværk Teater) og (Musikhuset Aarhus)
 Lyset over Skagen (Danmarks turne)
 Mød mig på Cassiopeia (Nørrebros Teater)
 West Side Story (Østre Gasværk Teater)
 Et juleeventyr (Det Kgl. Teater)
 Mågen (Hippodromen)
 Naboerne (Nørrebros Teater)
 Arsenik og gamle kniplinger (Det Danske Teater)
 En skærsommernatsdrøm (Folketeatret)
 Hofskandalen (Ålborg Teater)
 Rocky Horror Show (Århus Teater)
 Les Misérables (Århus Teater)
 Kameliadamen (Århus Teater)
 A Clockwork Orange (Århus Teater)
 Arsenik og gamle kniplinger (Det Kgl. Teater)
 Historien om Købstaden (Frederikshavn)

TV-serier

Film

Videospil 
 Sly 3: Honor Among Thieves – Den Sorte Baron og Le Fwee (2005)
 Ratchet & Clank: Quest for Booty – Angstrom Darkwater og mindre roller (2008)

Andet 
 Walking With Dinosaurs - The Arena Experience – Fortæller (2009)

Referencer

Eksterne henvisninger 

 Caspar Phillipson's officielle hjemmeside
 Profil på Østre Gasværk Teaters officielle side 
 

Skuespillere fra Danmark
Tegnefilmsdubbere fra Danmark
Personer fra København
Vindere af Vild med dans
Jackson Pollock

Jackson Pollock (født 28. januar 1912 i Cody, Wyoming, USA, død 11. august 1956 i Springs, New York) var en amerikansk maler. Han var en central figur i abstrakt ekspressionisme med sin action painting. 

Pollock blev født i Cody i Wyoming og tilbragte sin barndom i Arizona. Han voksede op i det sydlige Californien. Han blev fortrolig med indianerkunsten i det sydvestlige USA. Især deres sandmalerier gjorde indtryk på ham, og han fandt inspiration i dem og skabte sine store abstrakte ekspressionistiske malerier. Pollocks mest fremtrædende værker blev skabt 1947-1951: Efterårsrytme (1950; Metropolitan Museum of Art), og hans nok mest kendte maleri No. 5, 1948.

I november 2006 blev Pollocks "No. 5, 1948" verdens hidtil dyreste maleri, da det blev solgt på auktion for $140.000.000 til den mexicanske forretningsmand David Martínez. Den tidligere ejer var film- og musikproducenten David Geffen.

Jackson Pollock havde gennem hele sit voksne liv alkoholproblemer. Han døde i en bilulykke i 1956, 44 år gammel.

Noter

Eksterne henvisninger 

 Jackson Pollock – Test action painting på nettet

Malere fra USA
Personer fra Wyoming
Omkomne ved trafikulykker i USA
Minutes to Midnight (Linkin Park-album)

Minutes to Midnight er et album af Linkin Park, der udkom den 15. maj i USA og den 14. maj i resten af verden. Albummet debuterede på nummer et i USA og i 15 andre lande.

Der er udgivet tre singler og musikvideoer begge til sangene: "What I've Done", "Bleed It Out" og "Shadow Of The Day". Videoen til "What I've Done" er meget politisk i forhold til andre Linkin park musikvideoer. Den næste single/musikvideo kommer engang i slutningen af 2007 og er en af Linkin Parks mere bløde sange:''. Minutes to Midnight er et meget stille album i forhold til Hybrid Theory og andre albums fra Linkin Park.

 Spor 
Alle sangene er skrevet af Linkin Park.

.	"Wake"  	                   1:40 
.	"Given Up"  	                   3:09 
.	"Leave Out All the Rest"  	   3:29 
.	"Bleed It Out"  	           2:44 
.	"Shadow of the Day"  	           4:49 
.	"What I've Done"  	           3:25 
.	"Hands Held High"  	           3:53 
.	"No More Sorrow"  	           3:41 
.	"Valentine's Day"              	   3:16 
.	"In Between"  	                   3:16 
.	"In Pieces"  	                   3:38 
.	"The Little Things Give You Away"  6:23 

iTunes Bonus tracks:
 No Roads Left What I've Done (Distorted Remix) Given Up (Third Encore Session)''

Linkin Park-album
Album fra 2007